ⵎⵓⵃⵎⵎⴰⴷ ⵓ ⵄⵍⵉ ⴰⵡⵣⴰⵍ

ⵎⵓⵃⵎⵎⴰⴷ ⵓ ⵄⵍⵉ ⵓ ⴱⵕⴰⵀⵉⵎ ⴰⴽⵯⴱⵉⵍ ⴰⵡⵣⴰⵍ ⵏⵉⵖ ⵍⵀⵓⵣⴰⵍⵉ, ⵉⴳⴰ ⵙⴳ ⵉⵎⴰⵙⵙⴰⵏⵏ ⵏ ⵜⵎⵏⴰⴹⵜ ⵏ ⵙⵓⵙ ⵍⵍⵉ ⵉⵜⵜⵢⴰⵡⵙⵙⴰⵏ, ⴷ ⵙⴳ ⵉⵎⴰⵙⵙⴰⵏⵏ ⵏ ⵍⵎⵖⵔⵉⴱ ⴳ ⵜⴰⵙⵓⵜ 18 ⵙⵍⴰⵡⵏ ⴰⴽⴽⵯ ⴳ ⵜⵙⵖⵓⵍⵜ ⵏ ⵉⴷⵍⵉⵙⵏ ⵏ ⵓⵙⴳⴷ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵣⵓⵏⴷ ⴰⴷⵍⵉⵙ ⵏ «ⴰⵣⴳⵣⵍ ⵏ ⵍⵅⴰⵍⵉⵍ». 

ⵜⵓⴷⵔⵜ ⵏⵏⵙ
ⵉⵍⵓⵍ ⵎⴰⵙⵙ ⵎⵓⵃⴰⵎⵎⴰⴷ ⵓ ⵄⵍⵉ ⴰⵡⵣⴰⵍ ⴰⵙⴳⴳⵯⴰⵙ 1659 ⵣⵓⵏⴷ ⵖⵉⴽⴰⵏ. ⴳ ⵜⵇⴱⵉⵍⵜ ⵏ ⵉⵏⴷⵓⵣⴰⵍ ⴰⵙⵓⵏ ⵏ ⵍⵇⵚⴱⴰ ⵉⴳⴱⵉⵍⵏ, ⵏⵏⴰ ⵉⵍⵍⴰⵏ ⴳ ⵡⴰⵟⵍⴰⵙ ⴰⵎⵥⵢⴰⵏ ⵇⵉⵢⴰⴷⴰ ⵏ ⵉⵖⵔⵎ ⵉⴼⴼⵓⵙ ⵏ ⵜⴰⵔⵓⴷⴰⵏⵜ. 

ⵍⵍⵉⵖ ⵉⵎⵇⵇⵓⵔ ⵉⵎⵉⴽ ⴹⴰⵕⵜ ⵎⴰⴷ ⵉⵖⵔⴰ ⴳ ⵓⵙⵓⵏ ⵏⵏⵙ, ⵢⵓⵎⵥ ⴰⵎⵓⴷⴷⵓ ⵏ ⵜⵓⵙⵙⵏⴰ ⴰⵙⴳⴳⵯⴰⵙ 1680 ⴷⴰⵜ ⵏ ⵜⵍⴰⵍⵉⵜ ⵙ ⵣⵣⴰⵡⵉⵜ ⵏ ⵜⴰⵎⴳⵓⵔⵜ ⵏⵏⴰ ⵉⴳⴰⵏ ⴰⵙⵍⵡⴰⵢ ⵏⵏⵙ ⴷ ⴰⵎⵚⴽⵓ ⵏⵏⵙ ⵛⵛⵉⵅ ⴰⵃⵎⴰⴷ ⵓ ⵎⵓⵃⴰⵎⵎⴰⴷ ⵓ ⵏⴰⵚⵕ ⴷⵔⵄⵉ, ⵃⵎⴰ ⴰⴷ ⵉⵙⵙⵎⴷ ⵜⵉⵖⵔⵉ ⵏⵏⵙ ⴳ ⵜⵓⵜⵍⴰⵢⵜ, ⵜⴰⵙⴽⵍⴰ, ⵍⴼⵉⵇⵀ ⴷ ⵜⵓⵙⵙⵏⵉⵏⵡⵉⵏ ⵏ ⵍⵇⵓⵔⴰⵏ ⴷ ⵓⵙⵙⴼⵔⵓ.  ⵉⴼⴼⵓⵖ ⴳⵉⵙ ⵉⴳ ⵟⴰⵍⴱ ⵏ ⵓⵙⴳⴷ ⵢⵓⵔⵉ ⵙ ⵜⵇⴱⵉⵍⵜ ⵏⵏⵙ ⴹⴰⵕⵜ 20 ⵓⵙⴳⴳⵯⴰⵙ ⵏ ⵓⵍⵎⵎⵓⴷ ⴷ ⵜⵓⵙⵙⵏⵉⵏⵡⵉⵏ, ⵉⵚⴽⵓ ⵜⵉⵏⵎⵍ ⵜⴰⵣⴰⵢⴽⵓⵜ ⵉⴳ ⴰⵙ ⴰⵙⵙⴰⵖ "ⵜⵉⵏⵎⵍ ⴰⴽⴱⵍⵏ", ⵖⵉⵏ  ⴰⴳ ⵉⵇⵇⵉⵎⴷ ⵅⴼ ⵜⵉⵖⵔⵉ ⴷ ⵜⵓⵙⵙⵏⴰ ⴷ ⵓⵙⵡⴰⵍⴰ ⴷ ⵓⵙⵏⴼⵍⵓⵍ ⵏ ⵉⴷⵍⵉⵙⵏ ⴷ ⵜⵙⵖⵓⵍⵜ ⴰⵔ ⵜⴰⵏⵖⵓⴱⴰ ⵏⵏⵙ ⴰⵙⴳⴳⵯⴰⵙ 1749.ⴽⴰⵏⵓⵏ ⵄⴰⴱⴷⵓⵍⵍⴰⵀ, ⵜⴰⴳⵔⵓⵎⵙⵏⴰ ⵏ ⵉⵡⵔⵉⴽⵏ ⵏ ⵉⵔⴳⴰⵣⵏ ⵏ ⵍⵎⵖⵔⵉⴱ, ⴰⴼⴰⵢⵍⵓ 5, ⵜⴰⴷⴷⴰⵔⵜ ⵏ ⵓⴷⵍⵉⵙ ⴰⵎⵉⵚⵕⵉ ⴷ ⵜⴰⴷⴷⴰⵔⵜ ⵏ ⵓⴷⵍⵉⵙ ⴰⵍⵓⴱⵏⴰⵏⵉ, ⵜⵓⵏⵖⵉⵍⵜ ⵜⵉⵙⵙ 2, 1994, ⵜⴰⵙⵏⴰ 5-6.

ⴹⴰⵕⵜ ⵏ ⵓⵖⵓⵍ ⵏⵏⵙ ⵉ ⵓⵙⵓⵏ ⵍⵍⵉ ⵉⵍⵓⵍ ⴳⵉⵙ, ⵉⵇⵇⵉⵎ ⴳ ⵜⵉⵏⵎⵍ ⵍⵍⵉ ⵢⵓⵚⴽⴰ ⵉⵙⵙⵍⵎ ⴳⵉⵙ ⵜⵓⵙⵙⵏⵉⵏⵡⵉⵏ ⵏ ⵍⵇⵔⴰⵏ, ⵛⵛⴰⵔⵉⵄⴰ, ⵜⵓⵜⵍⴰⵢⵜ, ⴰⵎⵏⴰⴷ ⵍⵎⴰⵍⵉⴽⵉⵢⴰ ⴷ ⵎⴰⴷ ⵉⵥⵉⵍⵏ ⵙ ⵉⵙⴼⵔⴰ ⴷ ⵜⵓⴷⵔⵜ. ⵢⵓⵡⵙ ⴰⵟⵟⴰⵙ ⵎⴰⵙⵙ ⵎⵓⵃⵎⵎⴷ ⴰⵡⵣⴰⵍ ⴳ ⵓⵙⴼⵙⵉ ⴷ ⵓⵏⴼⵙⵉ ⵏ ⵜⵎⵓⴽⵔⵉⵙⵉⵏ ⴷⴰⵔ ⴰⵢⵜ ⵜⵇⴱⵉⵍⵜ, ⴷ ⵉⵙⵏⴽⴷ ⴰⵙⵏ ⵜⵓⴳⵜ ⵏ ⵉⵙⵡⴰⵍⴰⵜⵏ ⴳ ⵜⵙⵓⵎⴰⵔ ⵏ ⵜⵓⴷⵔⵜ ⴷ ⵓⵙⴳⴷ, ⵉⴽⴰⵜⵉⵏ ⵜⴰⵎⴰⵍⴰ ⵏ ⵕⴱⴱⵉ ⴼⵍⵍⴰⵙ ⵢⴰⵏ ⵓⵖⴱⴰⵍⵓ ⵏ ⵜⵓⵙⵙⵏⴰ ⴳ ⵜⵎⵏⴰⴹⵜ ⵏ ⵙⵓⵙ ⴷ ⵜⵔⵓⴷⴰⵏⵜ.

ⵙⴰⵡⵍⵏ  ⵜⵓⴳⵜ ⵏ ⵉⵎⴰⵔⴰⵏ ⵅⴼ ⵎⵓⵃⵎⵎⴰⴷ ⵓ ⵄⵍⵉ ⴰⵡⵣⴰⵍ ⴷ ⵜⵓⴷⵔⵜ ⵏⵏⵙ ⵣⵓⵏⴷ ⵎⵓⵃⵎⵎⴰⴷ ⵎⵓⵅⵜⴰⵔ ⵙⵓⵙⵉ ⵎⵇⵇⴰⵔ ⵉⴼⴽⴽⴰ ⴼⵍⵍⴰⵙ ⴽⵔⴰ ⵉⵏⵖⵎⵉⵙⵏ ⵎⵔⴽⵙⵏ ⴰⵎ ⵜⵙⵓⵎⵔⵜ ⵏ ⵉⵏⵖⵉ ⵏⵏⵙ ⵉ ⴽⵔⴰ ⵏ ⵢⴰⵏ ⴳ ⵓⴷⵍⵉⵙ ⵏⵏⵙ " ⵙⵓⵙ ⵜⴰⵎⴰⵙⵙⴰⵏⵜ , ⴷ ⴽⴰⵏⵓⵏ ⵄⴱⴷⵍⵍⴰⵀ  ⴳ ⵓⴷⵍⵉⵙ ⵏⵏⵙ "ⵉⵔⴳⴰⵣⵏ ⵍⵍⵉ ⵉⵜⵜⵢⴰⵡⵙⵙⴰⵏ ⴳ ⵍⵎⵖⵔⵉⴱ".

ⴷ ⵉⴼⴰⵔⵙⵏ ⵏⵏⵙ ⵍⵍⵉ ⵟⵟⴼⵏ ⵢⴰⵏ ⴰⵜⵉⴳ ⴰⵅⴰⵜⴰⵔ ⵙⵍⴰⵡⴰⵏ ⴰⴽⴽⵯ ⴳ ⵜⵙⵖⵓⵍⵜ ⵍⵍⵉ ⵢⴰⵡⵙⵏ ⴳ ⴰⵣⵍⵓⵣⵓ ⵏ ⵓⵎⵏⴰⴷ ⵍⵎⴰⵍⵉⴽⵉⵢⴰ ⴷⴰⵔ ⵉⵇⴱⵉⵍⵏ ⴷ ⵉⴼⴼⵓⵙ ⵏ ⵍⵎⵖⵔⵉⴱ, ⴷ ⵃⵙⴰⵏ ⵜⵜ ⵎⵉⴷⵏ ⵙⴳ ⵓⵣⵎⵣ ⴰⵏⵏ ⴰⵔ ⵜⴳⵉⵔⴰ ⵏ ⵜⴰⵙⵓⵜ 19ⵎⵓⵃⵎⵎⴷ ⵎⵓⵅⵜⴰⵔ ⵙⵓⵙⵉ , ⵙⵓⵙ ⵜⴰⵎⴰⵙⵙⴰⵏⵜ ..

ⵉⴼⴰⵔⵙⵏ ⵏⵏⵙ
ⴷⴰⵔ ⵎⴰⵙⵙ ⵎⵓⵃⵎⵎⴰⴷ ⵓ ⵄⵍⵉ ⴰⵡⵣⴰⵍ ⵉⴼⴰⵔⵙ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴷ ⵜⴰⵄⵕⴰⴱⵜ:

1-ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ:

 "ⵍⵃⵓⴹ" ⴰⴼⵙⵔ 1897.
 ⵉⵍⵍ ⵏ ⵉⵎⵟⵟⴰⵡⵏ 1714 , ⴰⴼⵙⵔ 1960.
 "ⵏⵚⴰⵃⵜ" (ⵜⴰⵙⴷⴰⵡⵉⵜ ⵍⵍⵉⴷⵏ)
 ⵉⵙⴰⵜⵓⵔⵏ ⴷ ⵜⵜⵔ ⵙ ⵜⵎⴰⵣⵉⵖⵜ (ⴰⵔⵔⴰ ⵏ ⴽⵓⵖⵔⴰⴱⵓ)

2-ⵙ ⵜⵓⵜⵍⴰⵢⵜ ⵜⴰⵄⵕⴰⴱⵜ:

 "الرغبان لشرح مهماز الغفلان على فروع الوقت والأذان".
 ”ⴰⵀⴰ ⵉ ⴰⵢⵜ ⵎⵎⴰⵜ ⵏⵏⵖ ⴳ ⵎⴰⴷ ⵉⴳⴰⵏ ⵓⵎⴰⵢⵏⵓ ⴷ ⵙⵙⵓⵏⵜ- تنبيه الإخوان فيما هو بدعة وما هو سنة"
 "ⵜⵉⴽⴽⵉ ⵏ ⵓⴽⵓⵕⴰⵢ ⵉ ⵡⴰⵏⵏⴰ ⵓⵔ ⵉⵙⵍⴰ ⵉ ⵕⴱⴱⵉ الطرق بالعصا لمن خالف ربه وعصى ".

ⵉⵙⴰⵖⵓⵍⵏ